《又过妙智寺后因赋》
宋代·董嗣杲

我貌甚癯棘，极爱山林住。
才说庐山去，不惮葺芒屦。
郁怀得少解，动脚即健步。
谁言多岌业，堂堂大驿路。
万景山渺莽，旷游惬心慕。
荒坊偶小憩，周览入薄暮。
西隅壁灰净，半堵若缣素。
方此欲题名，已触野僧怒。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。